Määruse (EL) 2015/1017 artikli 23 lõike 5 kohaselt jõustub artikli 7 lõike 14 kohaselt vastu võetud delegeeritud õigusakt üksnes juhul, kui Euroopa Parlament ega nõukogu ei ole kolme nädala jooksul pärast õigusakti Euroopa Parlamendile ja nõukogule teatavaks tegemist esitanud selle kohta vastuväiteid või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväidet. Euroopa Parlamendi või nõukogu algatusel pikendatakse seda tähtaega kolme nädala võrra.

Määruse (EL) 2015/1017 artikli 23 lõike 4 kohaselt jõustub artikli 7 lõike 13 kohaselt vastu võetud delegeeritud õigusakt üksnes juhul, kui Euroopa Parlament ega nõukogu ei ole ühe kuu jooksul pärast õigusakti Euroopa Parlamendile ja nõukogule teatavaks tegemist esitanud selle kohta vastuväiteid või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväidet. Euroopa Parlamendi või nõukogu algatusel pikendatakse seda tähtaega ühe kuu võrra.

b)et täiendada määrust (EL) 2015/1017 niisuguse näitajate tulemustabeli kehtestamisega, mida investeeringute komitee peab kasutama, et tagada ELi tagatise võimaliku ja tegeliku kasutamise sõltumatu ja läbipaistev hindamine. Sellised delegeeritud õigusaktid valmistatakse ette tihedas dialoogis EIPga (määruse (EL) 2015/1017, mida on muudetud määrusega (EL) 2017/2396, artikli 7 lõige 14).

Euroopa Parlamendi ja nõukogu määruse (EL) 2015/1017, mida on muudetud määrusega (EL) 2017/2396, artikli 7 lõigetega 13 ja 14 on antud komisjonile õigus võtta artiklis 23 sätestatud tingimustel vastu delegeeritud õigusakte. Artikliga 23 antakse komisjonile õigus võtta viie aasta jooksul alates 4. juulist 2015 vastu delegeeritud õigusakte määruses loetletud teemadel. Lisaks sellele on komisjonil selle artikli kohaselt kohustus esitada delegeeritud volituste kohta aruanne hiljemalt üheksa kuud enne viieaastase tähtaja möödumist.

Euroopa Parlamendi ja nõukogu määrusega (EL) 2015/1017, mida on muudetud määrusega (EL) 2017/2396, loodi Euroopa Strateegiliste Investeeringute Fond (EFSI), ELi tagatis ja ELi tagatisfond eesmärgiga kaasata reaalmajandusse 2020. aasta lõpuks kuni 500 miljardi euro ulatuses täiendavaid era- ja avaliku sektori investeeringuid, et stimuleerida investeerimist töökohtade loomisse.

3. DELEGEERITUD VOLITUSTE RAKENDAMINE

3.1 Vastuvõetud delegeeritud õigusakt

Komisjon on kasutanud delegeeritud volitusi vaatlusperioodil järgmiselt.

Vastavalt määruse (EL) 2015/1017 artikli 7 lõikele 14 on komisjon võtnud vastu ühe delegeeritud määruse, millega kehtestati näitajate tulemustabel, mida investeeringute komitee kasutab selleks, et tagada ELi tagatise võimaliku ja tegeliku kasutamise sõltumatu ja läbipaistev hindamine.

Komisjoni delegeeritud määrus (EL) 2015/1558 (millega täiendatakse Euroopa Parlamendi ja nõukogu määrust (EL) 2015/1017, kehtestades ELi tagatise rakendamise eesmärgil näitajate tulemustabeli) võeti vastu 22. juulil 2015.

3.2 Vastuvõtmise eelne konsulteerimine

Komisjon konsulteeris delegeeritud õigusakti ette valmistades liikmesriikide ja asjaomaste sidusrühmade nimetatud ekspertidega korrapäraste teemakohaste koosolekute ja kirjalike konsultatsioonide kaudu. Kõnealuste konsultatsioonidega seotud dokumendid saadeti üheaegselt Euroopa Parlamendile ja nõukogule.

Delegeeritud õigusakti ettevalmistamise käigus toimus ulatuslik konsulteerimine Euroopa Investeerimispangaga. Delegeeritud õigusakti ettevalmistamisel osalenud nõukogu ekspertrühm oli nõukogu finantsnõunike töörühm. Euroopa Parlamendis toimus kohtumine vastutava komisjoni ja kaasatud komisjonide asjaomaste liikmetega. Konsultatsioonidel esitatud tähelepanekuid võeti arvesse delegeeritud õigusaktide lõplike versioonide koostamisel.

3.3 Delegeeritud õigusakti kohta vastuväiteid ei ole

Määruse (EL) 2015/1017 artikli 23 lõike 5 kohaselt võivad Euroopa Parlament ja nõukogu vastavalt artikli 7 lõikele 14 vastu võetud delegeeritud õigusaktide kohta vastuväited esitada kolme nädala jooksul alates õigusakti teatavakstegemisest, kusjuures seda tähtaega võib Euroopa Parlamendi või nõukogu algatusel pikendada veel kolme nädala võrra. Kui Euroopa Parlament või nõukogu esitab selle tähtaja jooksul delegeeritud õigusakti kohta vastuväiteid, õigusakt ei jõustu. See lühendatud vastuväidete esitamise aeg tuleneb kolmepoolsete läbirääkimiste käigus saavutatud poliitilisest kokkuleppest, mille eesmärk on tagada, et Euroopa investeerimiskava ja EFSI investeeringud annaksid võimalikult peatselt tulemusi.

Euroopa Parlament ega nõukogu ei esitanud punktis 3.1 nimetatud delegeeritud õigusakti kohta vastuväiteid ning seega delegeeritud õigusakt avaldati ja see jõustus vastuväidete esitamise perioodi lõpus.

4. KOKKUVÕTE

Komisjon on seisukohal, et ta on kasutanud talle antud delegeeritud volitusi määruse (EL) 2015/1017 artikli 7 lõikes 14 ja artiklis 23 sätestatud piires ja neis sätestatud tingimuste kohaselt. Komisjon peab vajalikuks volituste pikendamist, sest tulevikus võib olla vaja vastu võtta täiendavaid delegeeritud õigusakte, et muuta muu hulgas muuta määruse (EL) 2015/1017 II lisas sätestatud investeerimissuuniste punkte 6–8. Käesoleva aruande esitamisega täidab komisjon määruse (EL) 2015/1017 artikli 23 lõike 2 kohase aruandekohustuse. Komisjon palub Euroopa Parlamendil ja nõukogul käesolev aruanne teadmiseks võtta.